**Dimitrije "Mita" Ljotić** (Beograd, 12. 8. 1891. - Ajdovščina, 22. 4. 1945.) je bio srpski fašistički ideolog i političar, vođa pokreta ZBOR, te saradnik nacista i vođa SS dobrovoljaca tokom Drugog svetskog rata.

Ljotić je 1931. bio ministar pravde u vladi Petra Živkovića, ali je dao ostavku nakon što je kralj Aleksandar odbio njegov predlog ustava o preuređenju zemlje po staleškom principu. 1935. je osnovao profašističku stranku Zbor, koja je bila veoma nepopularna (sa 0,86 glasova na izborima te godine). Glavna načela ZBOR-a su bila: antikomunizam, borba protiv „jevrejske zavere" i zalaganje za staleško uređenje države. Ljotić je sanjao o unutrašnjem preporodu srpskog naroda na osnovu fašističkih načela.

Nakon okupacije Jugoslavije 1941. godine, organizovao je dobrovoljačke jedinice u službi Vermahta, koje su pomagale u "uspostavljaju reda" u Srbiji. Ljotić je bio idejni vođa i načelnik za moral Srpskog dobrovoljačkog korpusa, čiji su pripadnici, po njemu nazivani *ljotićevci*, ubrzo postali ozloglašeni zbog učešća u masakru u Kragujevcu i drugim gradovima. Ljotićeve jedinice nisu značajno uticale na tok rata. Bile su malobrojne, formirane po dopuštenju okupatora, i organizovane pod komandom Koste Mušickog. Brojnost je varirala od 3.000 do 8.000 što je bio maksimum postignut pred kraj rata u Srbiji uz prisilnu mobilizaciju.

Ljotić je poginuo povlačeći se ispred Jugoslovenske armije u Sloveniji 1945. godine.

Biografija
----------

### Rana biografija

Rođen je u Beogradu, no veći dio svog života proveo je u Smederevu. Njegovi preci doselili su se u Srbiji iz sela Blaca (današnja grčka pokrajina Makedonija) u prvoj polovici XIX. stoljeća. Vladimir Ljotić, Dimitrijev otac, bio je srpski konzul u Solunu (u dva navrata) te predsjednik općine Smederevo i narodni zastupnik u srpskom parlamentu. Osnovnu je školu završio u Smederevu, gdje se upisao i u gimnaziju. Kada se obitelj preselila u Solun s nepunih 16 godina uspješno polaže maturu u Srpskoj Solunskoj gimnaziji po odoberenju Ministarstva vanjskih poslova. U mladosti postaje veoma religiozan te razmišlja o tome da napusti Pravni fakultet (koji je u međuvremenu upisao ali je zbog očevog negodovanja odsutao od fakultetskog obrazovanja) i postane svećenik.

Za vrijeme Balkanskih ratova dragovoljno se javlja u sanitetsku službu. U jesen 1913. godine odlazi u Pariz i tu ostaje sve do početka Prvog svjetskog rata. Nakon povratka u Srbiju 1. rujna 1914. unovačen je. Po završetku 1. svjetskog rata postavljen je za zapovjednika željezničke postaje u Bakru (Hrvatska). U Bakru slama štrajk željezničara tako što uhićuje 36 štrajkaša i predaje ih policiji. S dužnosti zapovjednika željezničke postaje razriješen je 17. lipnja 1920. godine. U Bakru je Ljotić pronašao i ljubav svog života - Ivku, s kojom je kasnije stupio u brak. Nakon razriješenja s dužnosti vraća se u Smederevu gdje otvara odvjetnički ured. Tu postaje član Narodne radikalne stranke, a uskoro i predsjednik omladinske organizacije stranke. Dana 16. veljače 1931. godine kralj Aleksandar, koji je 1929. raspustio skupštinu, imenuje ga ministrom pravde u vladi Petra Živkovića. Nedugo potom (28. lipnja 1931.) podnosi kralju novi nacrt ustava. Prijedlog ustava predviđao je da narod bira svoje zastupnike općim tajnim glasanjem, dok bi kandidature određivali predstavnici profesionalnih, staleških, kulturnih i humanitarnih organizacija. Kralj je odbacio ovaj prijedlog ustava te Ljotić podnosi ostavku.

### Osnivanje Zbora

*Glavni članak: ZBOR*
Obeležje Ljotićevog Zbora.

> Pokret „Zbor" predstavlja jednu vrstu nacionalsocijalističke partije, koju je, kratko vreme po preuzimanju vlasti u Rajhu, formirao izvesni Ljotić i vodi je do sada. Njena osnovna načela su: borba protiv slobodnih zidara, protiv Jevreja, protiv komunista, protiv zapadnjačkog kapitalizma i njegovih oblika dotrajalosti. Njihovi spoljnopolitički ciljevi su: tesno povezivanje uz Nemačku jedne nezavisne Srbije, koja se ograničava na svoje nacionalne osnove.
> 
> – Izveštaj nemačkog glavnokomandujućeg generala Srbije o ljotićevcima od 7. marta 1943.

Nakon napuštanja ministarske funkcije Ljotić se posvetio okupljanju istomišljenika. Tako je 6. siječnja 1935. godine u Ljubljani stvorena organizacija Jugoslavenski narodni pokret Zbor, čija su glavna načela bila: antikomunizam, borba protiv „jevrejske zavere" i zalaganje za staleško uređenje države. Za predsjednika pokreta izabran je Dimitrije Ljotić, prvi potpredsjednik bio je Juraj Korenić, liječnik iz Zagreba, drugi potpredsjednik Frank Kondore, odvjetnik iz Ljubljane, a generalni sekretar Velibor Jonić, profesor iz Beograda. Zbor je izašao na izbore (1935.) i dobio 0,84 % glasova. Trend loših izbornih rezultata nastavio se, pa sve do sloma Kraljevine Jugoslavije Ljotićev pokret nije imao značajnijeg uspjeha na izborima.

Ljotić pokret je u znatnoj meri bio antisemitski. Sa pojavom Ljotićevog "Zbora", antisemitizam je u Jugoslaviji javno deklarisan kao otvorena rasistička programska politika. Mnogi od čelnika Zbora su imali izraženo antisemitske stavove, npr. generalni sekretar Milorad Mojić koji je preveo *Protokole sionskih mudraca* na srpski jezik, i zbog toga bio osuđen, a potom u brošuri štampanoj u okupiranom Beogradu 1941. napisao da se „jevrejstvo mora brzo i energično likvidirati, jer u protivnom slučaju neminovna je propast hrišćanske civilizacije i hrišćanskog sveta".

### Drugi svjetski rat

*Glavni članak: Srpski dobrovoljački SS korpus*
Uoči napada sila Osovina na Jugoslaviju Ljotić je naložio svojim članovima da se jave na vojnu dužnost. Nakon napada na Jugoslaviju Ljotić se u skladu sa svojim ratnim rasporedom javlja na dužnost u bijeljinsku kasarnu. Nakon kapitulacije Jugoslavije Ljotić se vraća u Smederevo.

#### Borbe protiv partizana u Srbiji

*Glavni članak: Ustanak u Srbiji 1941.*
Zbor u okupiranom Kruševcu organizovan od kvislinške vlade 16. avgusta 1943. Govori Mihailo Olćan.
Ljotić se među prvima odazvao pozivu nacističkih okupacionih vlasti koje su pokrenule inicijativu za stvaranje civilnih vlasti (tzv. Komesarska uprava) u okupiranoj Srbiji. Aktivno je učestvovao u pregovorima sa nemačkim vlastima i postizanju sporazuma sa istima. Nemci su postepeno shvatili da Ljotić nije pogodan kandidat, jer nije imao ugleda u narodu. I sam Ljotić je iz istog razloga odbio da uđe u vladu (za njega je bilo predviđeno mesto ministra privrede), ali su zato uz njegovo odobrenje ušla dva člana Zbora, Milosav Vasiljević i Stevan Ivanić. 5. juna 1941, nakon što je eksplodiralo skladište municije u Smederevskoj tvrđavi, postavljen je za vanrednog poverioca za obnovu Smedereva.

Još tokom juna 1941. godine, Ljotić i četnički vođa Draža Mihailović su uspostavili vezu povodom međusobne saradnje. Kasnije su njihovi odnosi varirali sukladno Mihailovićevom odnosu prema Nemcima.

Nakon pada Komesarske uprave utemeljena je kvislinška vlada na čelu s Milanom Nedićem, kojeg je na to mesto predložio upravo Ljotić. I u ovu vladu su ušla dva člana Zbora. 7. septembra 1941. počeo je sa izlaženjem i nedeljnik *Naša borba* eksplicitno ljotićevske orijentacije. Među njegovim saradnicima su bili ministar prosvete Velibor Jonić i njegov zamenik Velmar-Janković. Propagandna aktivnost ovog lista svodila se prvenstveno na antisemitizam, a onda i na antimasonstvo, antikomunizam, veličanje Hitlerovih pobeda, uz propagiranje fašističke literature, pre svega, tekstova i knjiga Dimitrija Ljotića.

Jedan od dvojice ljotićevaca u kvislinškoj vladi - Mihailo Olćan predložio je formiranje Srpske dobrovoljačke komande tj. dobrovoljačkih jedinica koje bi se borile protiv partizana. Ljotićevi dobrovoljački odredi bili su stranačka vojska Zbora koja se uglavnom sastojala od mladih profašističkih dobrovoljaca. Te jedinice naoružane su od nemačkih vlasti. Svrstavanjem uz okupatora i učešću u Kragujevačkom masakru, Ljotićeve jedinice su u narodu uglavnom postale omražene. Dana 22. novembra 1941. Srpski dobrovoljački korpus, žandarmerija i četnici Koste Pećanca stavljeni su pod jedinstveno zapovedništvo pod zajedničkim imenom Šumadijski korpus. Taj korpus potpadao je pod zapovedništvo 113. nemačke divizije i kao takav učestvovao je u borbama protiv partizana.

Nakon okretanja Nemaca protiv Draže Mihailovića, dolazi do razlaza njega i Ljotića. 2. decembra 1941. godine Draža Mihailović javlja predsedniku jugoslovenske Vlade generalu Simoviću da Nedić i Ljotić vode jaku propagandu protiv njega. 23. januara 1942. Draža Mihailović ponovo javlja predsedniku jugoslovenske Vlade:

> Trojka Ljotić, Nedić, Pećanac najviše nas smetaju naročito Ljotić koga treba da žigošete kao izdajnika.
> 
> 

1942. godine, po ideji po ideji Dimitrija Ljotića, formiran je "vaspitni zavod" u Smederevskoj Palanci koji je služio kao logor za prevaspitavanje komunističke omladine u "nacionalnom" duhu. Logor je postojao do 1944. godine.

Saznavši za ugovore Dražinih četnika sa Nemcima, Ljotić je početkom februara 1944. godine govorio: 

> Sporazumevaju se sa Nemcima, a sa nama neće. Oni su prema tome osovina, a nas zovu peta kolona. U Beogradu možete nositi firmu Dražinu na grudima, Nemci neće da ih hapse.
> 
> 

Krajem februara 1944. godine Ljotić je predstavnicima Draže Mihailovića poručio da sa njima "neće primirje nego stalan mir" ali da mu priznaju rad sa okupatorom kao ispravan, tj. da četnici priznaju da je Ljotićeva uloga sa Nemcima "ravna njihovoj ulozi sa saveznicima".

#### Crnogorski dobrovoljački korpus

*Glavni članak: Crnogorski dobrovoljački korpus*
Nedić i Ljotić pomogli su crnogorskom četničkom vođi Pavlu Durišiću pri stvaranju Crnogorskog dobrovoljačkog korpusa, po ugledu na Srpski dobrovoljački korpus, za borbu protiv partizana. U proljeće 1944. poslan je za neko vrijeme u Sandžak jedan bataljon Srpskog dobrovoljačkog korpusa da pomogne Durišiću, a bivši Nedićev ministar i Ljotićev bliski drug Mihailo Olćan došao je s tim bataljonom u Sandžak kao oficir za vezu između Đurišića i Nedića (neko vrijeme je kao oficir za vezu služio Ratko Parežanin). Nijemci su takođe Durišiću dodijelili oficira za vezu, poručnika Heusza. Jedinice Crnogorskog dobrovoljačkog korpusa su po prvi puta upotrijebljene protiv partizana u Sandžaku, a kasnije po cijeloj Crnoj Gori.

#### Povlačenje u Sloveniji

*Glavni članci: Povlačenje kolaboracionista sa Nemcima i Operativna zona Jadransko primorje*
Pred kraj rata pritisnuti napredovanjem snaga NOVJ i Crvene armije Ljotić i njegovi dobrovoljci se organizovano sa Nemcima povlače se u Sloveniju. Tu Ljotić uspostavlja suradnju sa zapovjednikom slovenskih kvislinških postrojbi Lavom Rupnikom (Bijela garda). Kod Ljotića u Sloveniju su ubrzo pristigli i četnici Momčila Đujića i Dobroslava Jevđevića, kao i jedinice Srpske državne straže koje su u decembru 1944. napustile Dražu Mihailovića. Sa njima su bili i patrijarh Gavrilo Dožić i episkop Nikolaj Velimirović, čije je puštanje iz logora Ljotić izdejstvovao od Nemaca.

Ljotić je nameravao da okupi sve "nacionalne snage" u Sloveniji, kako bi se zajednički suprotsavili Jugoslovenskoj armiji. Planirano je da se potom vrate u Beograd i uspostave vladu.

8. januara 1945. godine Ljotić je ranjen bombom, o čemu Dobroslav Jevđević izveštava generala Mihailovića: 

> Komunista bacio bombu na Ljotića. On lakše ranjen, tri pratioca teže." 
> 
> 

Ljotić je iz Slovenije 28. februara 1945. poslao delegaciju u Bosnu na čelu sa prvim srpskim kvislingom Aćimovićem. Delegacija je stigla u Mihailovićev štab kod Doboja 15. marta 1945. Njihova poruka je glasila:

> Dimitrije Ljotić želi da se definitivno objedinjenje svih nacionalnih snaga bar sada izvrši i da Vi preuzmete komandu svih nacionalnih jedinica.
> 
> 

Ljotić je tražio da general Mihailović sa "celokupnom vojskom" dođe u Sloveniju i lično preuzme komandu. Ljotić je računao da u Sloveniji ima oko 35 hiljada "naoružanih Srba i Slovenaca", čemu se može dodati još oko 30.000 ljudi opštom mobilizacijom. Ako bi Draža došao sa svojim ostacima (u to vreme oko 25.000), u Sloveniji bi se stvorila armija od blizu 100.000 ljudi.

Draža Mihailović sa svojim trupama nije želeo napuštati Bosnu, ali je poslao generala Miodraga Damjanovića, pukovnika Ljubu Jovanovića Patka i potpukovnika Sinišu Ocokoljića ("istaknuti deo Vrhovnog štaba JVuO") da preuzmu komandu u Sloveniju. Mihailović je poručio da će doći sa "svom svojom vojskom" u Sloveniju "kada dođe momenat". U Mihailovićevim redovima je tada došlo do raskola, i mnogi njegovi ljudi su 16. marta pošli u Sloveniju. Ne čekajući dopuštenje Draže Mihailovića, Pavle Đurišić i druge četničke vođe, među kojima Dragiša Vasić, Luka Baletić, Mirko Lalatović, Zaharije Ostojić, Pavle Novaković i Petar Baćović, su sa svojim ljudima krenuli ka Ljotiću. Njihova kolona je usput napadnuta od ustaša i uništena u bici na Lijevča polju.

#### Smrt

Dana 22. travnja 1945. Ljotić je dobio brzojav od Đujića da se patrijarh Gavrilo Dožić i episkop Nikolaj Velimirović žele sastati s njime.[*nedostaje referenca*] Na put je krenuo 23. travnja, pokušavajući da pređe teren pod kontrolom partizana.

23. aprila 1945. Dimitrije Ljotić je poginuo, sletevši kolima u provaliju sa mosta koji su srušili partizani. Sutradan ujutro, Ljotićevo tijelo prebačeno je u Goricu gdje je obavljena sahrana. Na njegovom odru je Vladika Nikolaj održao posmrtnu besedu punu zahvalnosti:

> Da je odsečena samo jedna grana, stablo ne bi mnogo osetilo, ali stablo je odsečeno do korena, i nama je nanesen veliki bol... Ljotić je bio ne samo naš, on je pripadao čovečanstvu, Evropi, svetu... On nije bio samo državnik, on je bio hrišćanin državnik... To je bio političar sa krstom. Mi blagodarimo njemu, Njegova Svetost i ja, zahvaljujemo mu što smo došli iz zatočenja do Beča, i od Beča ovamo... On je dao odgovor na sva pitanja. On je u svojoj ideologiji obuhvatio sve grane narodnog života.
> 
> – Govor Nikolaja Velimirovića na odru Dimitrija Ljotića

Ljotićeva pogibija bila je težak udarac za kvislinške snage, i doprinela je da u glavnoj bici sa Jugoslovenskom armijom ne bude snažnog vojničkog jedinstva.

Politički stavovi
-----------------

Istoričar Jozo Tomasevich ovako sažima stavove Dimitrija Ljotića:

> Veliki vjernik i rodoljub, Ljotić je predlagao političku filozofiju koja se sastojala od mnogih ekstremnih elemenata. Vjerovao je u srpski seljački paternalizam, vjersku etiku Srpske pravoslavne crkve, monarhizam i potpunu odanost dinastiji Karađorđevića, kao i u nedemokratičnost, korporativno uređenje države i u integralno jugoslavenstvo. On je bio i antiliberal i antidemokrat, suprotstavljajući se tradicionalnim političkim strankama, ne prihvaćajući masone i Židove, te iznad svega komuniste. Zbog takvih pogleda i zbog toga što je surađivao s Nijemcima tijekom cijeloga rata, mnogi ga smatraju fašistom, što je, međutim, previše jednostrana karakterizacija.
> 
> – Jozo Tomasevich

Literatura
----------

* Stefanović, Mladen (1984). *ZBOR DIMITRIJA LJOTIĆA*. Beograd: Narodna knjiga.
* Borković, Milan (1979a). *Kvinsliška uprava u Srbiji 1941-1944 (knjiga 1)*. Beograd.
* Borković, Milan (1979b). *Kvinsliška uprava u Srbiji 1941-1944 (knjiga 2)*. Beograd.
* Petranović, Branko (1992). *Srbija u Drugom svetskom ratu 1939-1945*. Beograd: Vojnoizdavački i novinski centar.
* Milosavljević, Olivera (2006). *Potisnuta istina - kolaboracija u Srbiji 1941-1944.*. Beograd: Helsinški odbor za ljudska prava u Srbiji. ISBN 86-7208-129-3.
* Tomasevich, Jozo (2002). *War and Revolution in Yugoslavia, 1941-1945: Occupation and Collaboration*. Stanford: Stanford University Press. ISBN 978-0-8047-3615-2.

Izvori
------

1. ↑  R. J. B. Bosworth *The Oxford handbook of fascism*
2. ↑  „Okrugli sto o Dimitriju Ljotiću". Arhivirano iz originala na datum 2008-03-06. Pristupljeno 2011-08-13.
3. 1 2  Kanonizacija "proroka" antisemitizma[*mrtav link*]
4. ↑  Branko Petranović: Revolucija i kontrarevolucija u Jugoslaviji 1941-1945, knj.1,str.239-241
5. ↑  Borković 1979b: str. 302–305
6. ↑
7. ↑
8. ↑   Arhivirano 2012-10-04 na Wayback Machine-u Milorad Mojić, Srpski narod u kandžama Jevreja
9. 1 2 3 4  Slaviša Perić: Dimitrije Mita Ljotić i njegov ZBOR (11) - Formiranje Komesarske uprave Arhivirano 2007-09-28 na Wayback Machine-u, Pristupljeno 20. 4. 2013.
10. ↑  Petranović 1992: str. 134
11. 1 2  Borković 1979a: str. 28
12. ↑  Borković 1979a: str. 34
13. ↑  Borković 1979a: str. 49
14. ↑
15. 1 2  Slaviša Perić: Dimitrije Mita Ljotić i njegov ZBOR (13) - Stvaranje vlade Milana Nedića Arhivirano 2008-03-06 na Wayback Machine-u, Pristupljeno 20. 4. 2013.
16. ↑
17. ↑
18. 1 2  Slaviša Perić: Dimitrije Mita Ljotić i njegov ZBOR (14) - Formiranje dobrovoljačkih jedinica Arhivirano 2007-09-28 na Wayback Machine-u, Pristupljeno 20. 4. 2013.
19. 1 2
20. ↑  Logoraši: Kako je Ljotić "prevaspitavao" skojevce
21. 1 2
22. ↑
23. ↑
24. 1 2 3 4  Nikola Milovanović: PLAN KOMANDE LOVAČKIH GRUPA JUGOISTOK
25. ↑  Miodrag Zečević: DOKUMENTA SA SUĐENjA DRAŽI MIHAILOVIĆU, Beograd 2001: Saslušanje optuženih
26. ↑
27. ↑  Jovo Popović, Marko Lolić, Branko Latas: Pop izdaje, Stvarnost, Zagreb, 1988.
28. ↑

Vidi još
--------

* ZBOR
* Srpski dobrovoljački SS korpus

Vanjske veze
------------

* Sabrana dela Dimitrija Ljotića u 12 knjiga (PDF)
* IZVEŠTAJ KOMANDUJUĆEG GENERALA I KOMANDANTA U SRBIJI OD 7. MARTA 1943. O FORMIRANJU I DELATNOSTI SRPSKOG DOBROVOLJAČKOG KORPUSA

| * p
* r
* u
Drugi svjetski rat u Jugoslaviji |
| --- |
| Sukobljene strane | 

|  |  |
| --- | --- |
| Saveznici |  Narodnooslobodilačka vojska Jugoslavije  •  Komanda Srednjeg Istoka  •  Crvena armija |
| Osovina |  Wehrmacht  •  Italijani (do 1943.)  •  Bugari (do 1944.)  •  Ustaše i Domobrani  •  Nedićevci i Ljotićevci  •  Četnici ili JVuO (počeli kao Saveznici)  •  Slovenski domobrani  •  Balisti |

 |
| Vođe i vojskovođe | 

|  |  |
| --- | --- |
| Saveznici | Josip Broz Tito  • Arso Jovanović  • Peko Dapčević  • Koča Popović  • Sava Kovačević  • Ivo Lola Ribar  • Moša Pijade  • Kosta Nađ  • Edvard Kardelj  • Milovan Đilas  • Fitzroy MacLean  • Henry Maitland Wilson  • Fjodor Tolbuhin |
| Osovina | Alexander Löhr  • Maximilian von Weichs  • Franz Böhme  • Hans Felber  • Glaise-Horstenau  • Pirzio Biroli  • Mario Roatta  • Ante Pavelić  • Slavko Kvaternik  • Mladen Lorković  • Milan Nedić  • Dimitrije Ljotić  • Kosta Pećanac  • Dragoljub Mihailović  • Momčilo Đujić  • Pavle Đurišić  • Sekula Drljević  • Lav Rupnik |

 |
| Tok rata | 

|  |  |
| --- | --- |
| 1941.Ustanak | Aprilski rat  • Okupacija Jugoslavije  • Ustanak (u NDH  • u Crnoj Gori  • u Srbiji  • u Sloveniji)  • Bitka za Loznicu  • Užička Republika  • Operacija Mačva  • Sastanak u Divcima  • Operacija Užice  • Pljevaljska bitka  • Olovo |
| 1942.Bihaćka Republika | Borbe za Istočnu Bosnu  • Operacija Trio  • Bitka na Kozari  • Pohod u Zapadnu Bosnu  • Bitka za Kupres  • Borbe za Livno  • Borbe za Jajce  • Operacija Alfa  • Bihaćka operacija  • Bihaćka Republika |
| 1943.Kapitulacija Italije | Operacija Weiss  • Bitka za Prozor  • Bitka na Neretvi  • Ofanziva NOVJ u Lici  • Operacija Schwarz  • Bitka na Sutjesci  • Kapitulacija Italije  • Bitka za Split  • Bitka za Tuzlu  • Antiosovinska ofanziva JVuO (Višegrad)  • Bitka za Sanski Most  • Romelova ofanziva  • Bitka za Glinu  • Bitka za Livno  • Operacija Kugelblitz  • Zimske operacije |
| 1944.Bitka za Srbiju | Bitka za Ivanjicu  • Februarski pohod  • Operacija Bura  • Prodor NOVJ u Srbiju  • Desant na Korčulu  • Desant na Drvar  • Bitka za Podgorač  • Bitka za južnu Srbiju  • Andrijevička operacija  • Durmitorska operacija  • Operacija Ratweek  • Bitka na Jelovoj gori  • Bitka za Prijedor  • Bitka za Banja Luku  • Bitka za Brač  • Beogradska operacija  • Bitka za Travnik  • Batinska bitka  • Bitka za Koprivnicu  • Bitka za Knin  • Proboj Armijske grupe E iz Grčke  • Proboj četnika i Nemaca iz Srbije (iz Crne Gore)  • Četnička ofanziva u istočnoj Bosni |
| 1945.Oslobođenje | Sremski front  • Mostarska operacija  • Sarajevska operacija  • Bosanska golgota • Bitka na Lijevča polju  • Karlovačka operacija  • Riječka operacija  • Tršćanska operacija  • Bitka na Zelengori  • Blajburška predaja |

 |
| Ratni zločini (spisak osuđenih) | 

|  |  |
| --- | --- |
| Logori | Jasenovac  • Sajmište  • Banjica  • Jadovno  • Jajinci  • Topovske šupe  • Stara Gradiška  • Šabac  • Niš  • Lepoglava  • Jastrebarsko |
| Pokolji | Blagaj  • Vrginmost  • Drvar  • Grahovo  • Glina  • Skela  • Šabac  • Kraljevo  • Kragujevac  • Valjevo  • Novi Sad  • Drakulić  • Zabiokovlje  • Imotski-Ljubuški  • Gata  • Prozor  • Bijelo Polje  • Priboj-Pljevlja-Čajniče-Foča  • Vranić  • Rača  • Drugovac  • Blajburg |

 |
| Vidi još: Holokaust • Narodnooslobodilačka borba • Osovinske operacije • Saveznici i Jugoslavija • Napadi na garnizone NDH • Antipartizanske operacije u NDH • Kolaboracija četnika • Demografski gubici |

| * p
* r
* u
Kolaboracija u Jugoslaviji |
| --- |
| Marionetski režimi | Nezavisna Država Hrvatska • Nedićeva Srbija • Kraljevina Crna Gora • Ljubljanska pokrajina |  |
| Političke organizacije | Ustaše • ZBOR • Zelenaši • Slovenska zaveza • Slovenska ženska legija  • Straža |
| Kvislinzi i kolaboracionisti | **NDH:** Ante Pavelić • Slavko Kvaternik • Mladen Lorković • Vjekoslav Luburić • Mile Budak • Mehmed Alajbegović • Jure Francetić • David Sinčić**Nedićeva Srbija:** Milan Nedić • Milan Aćimović • Dimitrije Ljotić • Kosta Mušicki • Kosta Pećanac • Dragi Jovanović**Kraljevina Crna Gora:** Sekula Drljević • Krsto Popović • Bajo Stanišić**Slovenske zemlje:** Leon Rupnik • Ernest Peterlin**Četnici JVuO:** *Draža Mihailović* • Pavle Đurišić • Dobroslav Jevđević • Ilija Trifunović-Birčanin • Momčilo Đujić • Vojislav Lukačević |
| Oružane formacije | 

|  |  |
| --- | --- |
| Hrvatske oružane snage | Ustaška vojnica (Crna legija) • Hrvatsko domobranstvo • Zrakoplovstvo NDH |
| Oružane snage Nedićeve Srbije | Srpska državna straža • Srpski dobrovoljački korpus  • Pećančevi četnici • Ruski zaštitni korpus |
| Crnogorske oružane snage | Lovćenska brigada • Crnogorski dobrovoljački korpus • Crnogorska narodna vojska |
| Slovenske oružane formacije | Plava garda • Legija smrti • Narodna legija • Pobratim • Slovensko domobranstvo • Slovenska legija • Slovenski narodni varnostni zbor • Sokolska legija • Gorenjsko domobranstvo • Bela garda |
| Četnički pokret JVuO | *Jugoslovenska vojska u otadžbini* • Dinarska divizija (Dobrovoljačka antikomunistička milicija) |
| Muslimanska milicija | Muslimanska milicija Sandžaka  • Huskina vojska  • Hadžiefendićeva legija |

 |
| Vidi još: Okupacija Jugoslavije • Ustanak u Jugoslaviji • Narodnooslobodilačka borba • Kolaboracija četnika • Povlačenje kolaboracionista • Blajburška predaja • Beogradski proces  |